CELEX: 62021TN0253
Language: el
Date: 2021-05-11 00:00:00
Title: Υπόθεση T-253/21: Προσφυγή-αγωγή της 11ης Μαΐου 2021 — Aquino κατά Κοινοβουλίου

28.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/31
            
         
      Προσφυγή-αγωγή της 11ης Μαΐου 2021 — Aquino κατά Κοινοβουλίου
      (Υπόθεση T-253/21)
      (2021/C 252/41)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Roberto Aquino (Βρυξέλλες, Βέλγιο) (εκπρόσωπος: L. Levi, δικηγόρος)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την προσφυγή-αγωγή παραδεκτή και βάσιμη·
               
            κατά συνέπεια,
      
                  —
               
               
                  να ακυρώσει την απόφαση της 7ης Ιουλίου 2020, με την οποία ο γενικός διευθυντής της Γενικής Διευθύνσεως Προσωπικού ακύρωσε την εκλογή του προέδρου της επιτροπής προσωπικού και αποφάσισε να διεξαχθεί εκ νέου η σχετική εκλογική διαδικασία·
               
            
                  —
               
               
                  να ακυρώσει τη συντακτική συνέλευση της 14ης Σεπτεμβρίου 2020 και τις εκλογές που διεξήχθησαν στο πλαίσιό της, ιδίως δε την εκλογή προέδρου της επιτροπής προσωπικού·
               
            
                  —
               
               
                  να ακυρώσει την απόφαση της 5ης Φεβρουαρίου 2021 με την οποία απορρίφθηκε η διοικητική ένσταση που είχε υποβάλει ο προσφεύγων-ενάγων στις 6 Οκτωβρίου 2020·
               
            
                  —
               
               
                  να υποχρεώσει το καθού-εναγόμενο να ικανοποιήσει την ηθική βλάβη την οποία υπέστη ο προσφεύγων-ενάγων και η οποία υπολογίζεται, κατά ορθή και δίκαιη κρίση (ex aequo et bono) στο ποσό των 2 000 ευρώ·
               
            
                  —
               
               
                  να καταδικάσει το καθού-εναγόμενο στο σύνολο των δικαστικών εξόδων.
               
            
         Λόγοι, ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται η εκ μέρους του καθού-εναγομένου παράβαση του καθήκοντός του να διασφαλίσει στους υπαλλήλους και τους εκλεγμένους εκπροσώπους τους τη δυνατότητα να ορίζουν με πλήρη ελευθερία και τηρουμένων των ισχυόντων κανόνων τους εκπροσώπους τους. Ο προσφεύγων-ενάγων προβάλλει επίσης παράβαση του άρθρου 4 του εσωτερικού κανονισμού της επιτροπής προσωπικού και του καθήκοντος επιμέλειας.
               
            
                  2.
               
               
                  Με τον δεύτερο λόγο προβάλλεται προσβολή του δικαιώματος ακροάσεως και παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης.